open-index/open-wikipedia-markdown huggingface dataset:
Bushwick (Brooklyn)

**Bushwick** on asuinalue koillis-Brooklynissa New Yorkissa. Alueella on noin 85 000 asukasta.

## Historiaa
1600-luvulla hollantilaisperäistä väestöä asettui Bushwickin alueelle. 1850-luvulla alue liitettiin tuolloin itsenäiseen Brooklynin kaupunkiin, joka puolestaan liitettiin New Yorkin kaupunkiin vuonna 1898. 1800-luvun lopussa alueelle muutti paljon amerikansaksalaisia, ja toisen maailmansodan jälkeen kaupunginosaan tuli yhä uusia etnisiä ryhmiä, kuten irlantilaisia ja sisilialaisia. 1960-luvun lopulla alueelle alkoi muuttamaan ei-valkoista väestöä, mikä aiheutti ''white flight'' -ilmiön. 1900-luvun loppupuolella latinoista oli tullut alueen väestön suurin etninen ryhmä.

Kaupunginosa on ollut työväenluokkaista aluetta, mutta 2000-luvulla se alkoi keskiluokkaistumaan kunnostustöiden ja lisääntyneen liiketoiminnan aiheuttaman kiinteistöveron kasvun myötä.

## Kuvia

Tiedosto:Barbara RCC Bleecker Central jeh.JPG|Paikallinen roomalaiskatolinen kirkko.
Tiedosto:Row houses in alternating cream, yellow, and gray brick, in Bushwick, Brooklyn.jpg|Rivitaloasutusta.


## Tunnettuja asukkaita

* Eddie Murphy
* Rosie Perez
* Mae West

## Lähteet

## Aiheesta muualla
Fintraffic

**Liikenteenohjausyhtiö Fintraffic Oy** (vuosina 2019–2020 *Traffic Management Finland Oy*) on Suomen valtion kokonaan omistama erityistehtäväkonserni, joka toimii liikenne- ja viestintäministeriön omistajaohjauksessa.

Fintraffic tarjoaa ja kehittää liikenteenohjauksen ja -hallinnan palveluita kaikissa liikennemuodoissa sekä varmistaa liikenteen turvallisuuden ja sujuvuuden vastuullisesti kaikissa liikennemuodoissa. Palvelut tukevat kansalaisten liikkumista, elinkeinoelämän tarpeita ja kuljetuksia sekä turvallisuusviranomaisten toimintaa.

Konsernille annetulla erityistehtävällä turvataan yhteiskunnan, viranomaisten ja elinkeinoelämän tarvitsemat välttämättömät liikenteenohjauspalvelut. Lisäksi erityistehtävällä varmistetaan toimintavarmuus normaaliolojen häiriötilanteissa ja poikkeusoloissa.

Konsernissa työskenteli vuonna 2024 keskimäärin 1&nbsp;198 henkilöä. Vuoden 2024 lopussa konsernilla oli toimipisteitä 25 eri paikkakunnalla. 

Fintraffic tuottaa Digitraffic-palvelua.

## Tytäryhtiöt ja niiden vastuualueet
Konserniin kuuluu emoyhtiö Liikenteenohjausyhtiö Fintraffic Oy:n lisäksi neljä tytäryhtiötä:

* Fintraffic Lennonvarmistus Oy vastaa lennonvarmistuksesta
* Fintraffic Meriliikenteenohjaus Oy vastaa meriliikenteen ohjauksesta
* Fintraffic Raide Oy vastaa raideliikenteen ohjauksesta ja hallinnasta
* Fintraffic Tie Oy vastaa tieliikenteen ohjauksesta ja hallinnasta

## Lähteet

## Aiheesta muualla
* Liikenteenohjausyhtiö Fintrafficin verkkosivut
Käsipallon miesten maailmanmestaruuskilpailut 2019

**Käsipallon miesten maailmanmestaruuskilpailut 2019** pelattiin Tanskassa ja Saksassa 10.–27. tammikuuta. Mukana oli 24 joukkuetta. Mitaliottelut pelattiin Tanskan Herningissä. Muut kisakaupungit olivat Tanskassa Kööpenhamina sekä Saksassa Berliini, Hampuri, München ja Köln.

Etelä-Korea ja Pohjois-Korea pelasivat ensi kertaa MM-kilpailujen historiassa yhteisellä joukkueella.

Joukkueet pelasivat neljässä kuuden joukkueen alkulohkossa, joista jokaisen lohkon kolme parasta pääsivät toiselle kierrokselle ja kolme heikointa jatkoivat Presidents Cupissa pelaamista MM-kisojen sijoista 13–24. Toisella kierroksella pelattiin kahdessa kuuden joukkueen lohkossa, joista molemmista kaksi parasta pääsivät välieriin, kolmanneksi sijoittuneet pelasivat ottelun MM-kisojen sijoista 5–6 ja neljänneksi sijoittuneet pelasivat ottelun sijoista 7–8. Välierien voittajat ratkaisivat mestaruuden loppuottelussa ja hävinneet pelasivat pronssiottelussa.

Mestaruuden voitti isäntämaa Tanska, hopeaa saavutti Norja ja pronssille sijoittui Ranska. Turnauksen arvokkaimmaksi pelaajaksi valittiin Tanskan Mikkel Hansen. Tähdistökentälliseen valittiin tanskalaiset Niklas Landin ja Rasmus Lauge, norjalaiset Bjarte Myrhol, Sander Sagosen ja Magnus Jondal, saksalainen Fabian Wiede sekä espanjalainen Ferran Sole Sala.

## Ensimmäinen kierros
### Lohko A (Berliini)

### Lohko B (München)

### Lohko C (Herning, avausottelu Kööpenhaminassa)

### Lohko D (Kööpenhamina)

## Presidents Cup
### Sijat 21–24 (Kööpenhamina)
#### Välierät

#### Sijat 23–24

#### Sijat 21–22

### Sijat 17–20 (Kööpenhamina)
#### Välierät

#### Sijat 19–20

#### Sijat 17–18

### Sijat 13–16 (Köln)
#### Välierät

#### Sijat 15–16

#### Sijat 13–14

## Toinen kierros
### Lohko I (Köln)

### Lohko II (Herning)

## Mitali- ja sijoitusottelut
### Välierät (Hampuri)

### Sijat 7–8 (Herning)

### Sijat 5–6 (Herning)

### Pronssiottelu (Herning)

### Loppuottelu (Herning)

## Loppusijoitukset

## Lähteet
* Viralliset sivut  
* Tulokset IHF:n kisasivuilla 

### Viitteet
Matt Kean

**Matt Kean** s. 2. kesäkuuta 1986 Sheffield, Englanti)  on englantilaisen rock-yhtyeen Bring Me the Horizonin basisti. Kean kuuluu yhdessä Oliver Sykesin, Lee Malian ja Matt Nichollsin kanssa yhtyeen perustajajäseniin.

Kean oli bändin ensimmäinen vegaani josta hän sai lempinimensä "Vegan" tosin nykyään Oliver Sykes on myös vegaani. Hän on suuri  jalkapallon ystävä ja hänen lempiseuransa on Manchester City.

## Studioalbumit

* Count Your Blessings (2006)
* Suicide Season (2008)
* There is a Hell I, Believe Me, I´ve Seen it. There Is a Heaven, Let´s Keep it a Secret. (2010)
* Sempiternal (2013)
* That´s The Spirit (2015)
* amo (2019)

## Lähteet
Matt Nicholls

**Matt Nicholls** (s. 22. maaliskuuta 1986 Maltby, Englanti) on englantilaisen rock-yhtyeen Bring Me the Horizonin rumpali. Hän on myös yksi yhtyeen perustajajäsenistä Lee Malian, Matt Keanin ja Oliver Sykesin lisäksi. 

Nichollsin ura rumpalina alkoi 16-vuotiaana kun hän sai isältään vanhempien erottua rumpusetin. Hän innostui rumpujen soitosta ja rupesi harjoittelemaan 18-vuotiaana säännöllisesti samalla kun liittyi Bring Me The Horizoniin. Nykyään Nicholls tunnetaan poikkeuksellisen rauhallisena, mutta erittäin taitavana rumpalina.

## Välineet

* Tama SLP 14x6.5" Black Brass Snare
* Big Fat Snare XL Donut
* Zildjian Oriental 9" Trash Splash
* Zildjian 21" K Crash Ride Bril.
* Zildjian 21" K Custom Special Dry Trash Crash 
* Zildjian 19" K Dark Thin Crash
* Zildjian K Custom 10" Special Dry Splash
* Zildjian K 18" Dark Thin Crash
* Zildjian K Custom 14" Dark Hi Hats
* Zildjian K Custom 14 1/4" Hybrid Hi Hats

## Studioalbumit

* Count Your Blessings (2006)
* Suicide Season (2008)
* There Is a Hell, Believe Me, I’ve Seen It. There Is a Heaven, Let’s Keep It a Secret. (2010)
* Sempiternal (2013)
* That´s The Spirit (2015)
* amo (2019)
*Music to listen to... (2019)
*Post Human: Survival Horror (2020)

## Lähteet
Jääpallon maailmanmestaruuskilpailut 2019

**Jääpallon vuoden 2019 MM-kilpailut** pelattiin Ruotsissa 26. tammikuuta – 2. helmikuuta. Turnaus oli 39. jääpallon MM-turnaus. Turnaukseen osallistui 20 joukkuetta.

Alun perin kisat oli tarkoitus järjestää Venäjällä Irkutskissa, mutta hallin puute lykkäsi Irkutskin kisaisännyyttä. Tämän vuoksi Ruotsi ja Vänersborg saivat kisaisännyyden. Lisäksi Borås, Ale ja Trollhättan toimivat myös kisajärjestäjinä.

Kisat olivat historialliset Ison-Britannian arvokisadebyytin vuoksi. Somalia sai kisapaikan Mongolian vetäydyttyä kisoista. Somalian ilmoittautuminen kisoihin oli myöhästynyt, mutta Mongolian korvaajana he saivat kisapaikan. 

Venäjä voitti toisen perättäisen maailmanmestaruuden.

## A-sarja
### A-lohko

----

----

----

----

----

### B-lohko

----

----

----

----

----

### Puolivälierät

----

### Sijat 7.–8.

### Sijat 5.-6.

### Välierät

----

### Pronssiottelu

### Loppuottelu

### Parhaat pelaajat

*Paras maalivahti: Kimmo Kyllönen (Suomi)
*Paras puolustaja: Martin Johansson (Ruotsi)
*Paras keskikenttäpelaaja: Maksim Iškeldin (Venäjä)
*Paras hyökkääjä: Erik Pettersson (Ruotsi)
*Arvokkain pelaaja: Erik Pettersson (Ruotsi)

### Parhaat maalintekijät

## Mitalistit

## Suomen joukkue
Suomen joukkueen pelaajista suurin osa pelasi Ruotsin pääsarjassa. Vain yksi pelaaja tuli kotoisesta bandyliigasta eli Tommi Hauska. Suomi lähti Vänersborgin miesten jääpallon MM-kisoihin tavoittelemaan menestystä hyvin pitkälti parin viime vuoden aikana muodostuneen rungon ympärille rakennetulla joukkueella. Tämänvuotisessa joukkueessa ensiesiintymisensä MM-tasolla tekivät Elias Gillgren, Kasperi Hirvonen ja Emil Fedorov. Elias vahvisti keskuspuolustusta, Kasperi Hirvonen toi sivutukiosastolle ja Emil Fedorov hyökkäyspäähän leveyttä. Valinnan yhteydessä päävalmentaja Antti Parviainen oli todennut pelaajavalinnoistaan seuraavaa:

## B-sarja

### A-lohko

----

----

----

----

----

----

----

----

----

----

----

----

----

----

----

### B-lohko

----

----

----

----

----

----

----

----

----

----

----

----

----

----

### Välierät

----

### Sijat 11.-12.

### Sijat 9.-10.

### Sijat 7.-8.

### Sijat 5.-6.

### Sijat 3.-4.

### Sijat 1.-2.

### Parhaat pelaajat

*Paras maalivahti: Kristian Marosi, Unkari
*Paras puolustaja: Jin Ishioka, Japan
*Paras keskikenttäpelaaja: Oscar Gillingham, Iso-Britannia
*Paras hyökkääjä: Aleksei Ibatulov, Viro
*Arvokkain pelaaja: Robert Thelin, Unkari

## Parhaat maalintekijät

## Lähteet
Kirjallisuusvuosi 2019

**Kirjallisuusvuosi 2019** käsittelee vuoden 2019 tärkeitä kirjallisuuden tapahtumia, uutisia ja julkistuksia.

## Tapahtumia
* Vuosi 2019 oli Minna Canthin syntymän 175-vuotisjuhlavuosi. Hänen syntymäpäivänsä 19. maaliskuuta on ollut yleinen liputuspäivä (tasa-arvon päivä) vuodesta 2007 alkaen.
* Nobelin kirjallisuuspalkinnon antaminen Peter Handkelle herätti protesteja, joiden mukaan hän olisi avoimesti ihaillut julmuuksiin syyllistyneitä diktaattoreita kuten serbialaista Slobodan Miloseviciä.

## Julkaisuja
* Jessikka Aro &ndash; *[[Putinin trollit]]*
* John le Carré &ndash; *Agent Running in the Field*
* Caroline Criado-Perez &ndash; *Invisible Women: Exposing Data Bias in a World Designed for Men* (suom. *Näkymättömät naiset*, 2020)
* Trent Dalton &ndash;  *Poika nielaisee maailmankaikkeuden*
* Holly Jackson &ndash; *A Good Girl’s Guide to Murder* (suom. *[[Kiltin tytön murhaopas]]*, 2022)
* Olli Jalonen &ndash; *Merenpeitto*
* Riitta Jalonen &ndash; *Tanssikaa!*
* Stephen King &ndash; *The Institute* (suom. *[[Laitos]]*)
* Hanna-Riikka Kuisma &ndash; *Kerrostalo*
* Minna Maijala &ndash; *Punaiset kengät : Minna Canthista, rakkaudesta ja vallasta*. Esseitä.
* Sami Makkonen &ndash; *[[Kalevala (sarjakuva)|Kalevala]]*. Sarjakuva.
* Sofi Oksanen &ndash; *Koirapuisto*
* Philip Pullman &ndash; *The Secret Commonwealth* (suom. *[[Ruusunmetsästäjät]]*, 2020)
* Rick Riordan &ndash; *The Tyrant’s Tomb* (suom. *Tyrannin hauta*, 2020)
* Salman Rushdie &ndash; *Quichotte*
* Harry Salmenniemi &ndash; *Delfiinimeditaatio ja muita novelleja*
* Jari Tervo &ndash; *[[Loiri (kirja)|LOIRI.]]*
* Jelena Tšižova &ndash; Город, написанный по памяти (suom. *Muistista piirretty kaupunki*, 2020)

## Joulukuun 2019 myydyimmät kirjat
* Myydyin kotimainen kaunokirja: Pajtim Statovci, *[[Bolla]]*
* Myydyin käännöskaunokirja: Jo Nesbø, *Veitsi*
* Myydyin lasten- ja nuortenkirja: Jeff Kinney, *Neropatin päiväkirja 14: Remppaa pukkaa*
* Myydyin tietokirja: Jari Tervo &ndash; *[[LOIRI.]]*
* Myydyin taskukirja: Mark Manson, *Kuinka olla piittaamatta p*skaakaan*

## Palkintoja
; Euroopan unionin kirjallisuuspalkinto
* Piia Leino: *Taivas*
; Hugo-palkinto
* Mary Robinette Kowal &ndash; *The Calculating Stars*
;Kaunokirjallisuuden Finlandia-palkinto
* Pajtim Statovci &ndash; *[[Bolla]]*
;Lasten- ja nuortenkirjallisuuden Finlandia-palkinto
* Marisha Rasi-Koskinen &ndash; *Auringon pimeä puoli*
; Minna Canth -palkinto
* Maryan Abdulkarim
; Nobelin kirjallisuuspalkinto
* Peter Handke
; Runeberg-palkinto
* Heikki Kännö: *[[Sömnö]]*
;Tieto-Finlandia-palkinto
* Anssi Jokiranta, Pekka Juntti, Anna Ruohonen ja Jenni Räinä &ndash; *Metsä meidän jälkeemme*

## Lähteet
Käsipallon miesten maailmanmestaruuskilpailut 2017

**Vuoden 2017 [[Käsipallon miesten maailmanmestaruuskilpailut|miesten käsipallon maailmanmestaruuskilpailut]]** järjestettiin Ranskassa 11.–29. tammikuuta. Kisapaikkakuntina olivat Pariisi, Albertville, Lille, Montpellier, Brest Rouen, Metz ja Nantes. Kilpailuihin osallistui 24 joukkuetta. Mestaruuden voitti Ranska, hopealle sijoittui Norja ja pronssia sai Slovenia. Kisojen arvokkaimpana pelaajana palkittiin Ranskan Nikola Karabatić. Turnauksen paras maalintekijä oli Makedonian Kiril Lazarov.

## Loppuottelu
Ranska – Norja 33–26 

## Pronssiottelu
Slovenia – Kroatia 31–30 

## Loppusijoitukset

## Lähteet
Käsipallon miesten maailmanmestaruuskilpailut 2015

**Vuoden 2015 [[Käsipallon miesten maailmanmestaruuskilpailut|miesten käsipallon maailmanmestaruuskilpailut]]** järjestettiin Qatarissa 15. tammikuuta – 1. helmikuuta. Kisapaikkakuntina olivat Lusail ja Doha. Kilpailuihin osallistui 24 joukkuetta. Mestaruuden voitti Ranska, hopealle sijoittui Qatar ja pronssia sai Puolan. Kisojen arvokkaimpana pelaajana palkittiin Ranskan Thierry Omeyer. Turnauksen paras maalintekijä oli Slovenian Dragan Gajić.

## Loppuottelu
Ranska – Qatar 25–22 

## Pronssiottelu
Puola – Espanja 29–28 (ja.) 

## Loppusijoitukset

## Lähteet
Musiikkivuosi 2019

**Musiikkivuosi 2019** käsittelee vuoden 2019 tärkeitä musiikkitapahtumia, uutisia ja julkistuksia.

## Tapahtumia
* Children of Bodom lopetti joulukuussa
* 8. joulukuuta oli Jean Sibeliuksen päivä

## Julkaisuja
* Legion of the Damned &ndash; *Slaves of the Shadow Realm*
* Belzebubs &ndash; *[[Pantheon of the Nightside Gods]]*
* Beast In Black &ndash; *[[From Hell with Love]]*

## Kilpailuja
* Eurovision laulukilpailu 2019
* Uuden Musiikin Kilpailu 2019

## Palkintoja
; Grammy-palkinnot
* Vuoden albumi &ndash; *[[Golden Hour]]* (Kacey Musgraves)
* Vuoden levytys &ndash; ”This Is America” (Childish Gambino)
* Vuoden laulu &ndash; ”This Is America” (Childish Gambino)
* Paras uusi artisti &ndash; Dua Lipa

; Emma-palkinnot
* Vuoden naissolisti &ndash; Anna Puu
* Vuoden miessolisti &ndash; Pyhimys
* Vuoden yhtye &ndash; Gasellit
* Vuoden albumi &ndash; *[[Tapa poika]]* (Pyhimys)
* Vuoden biisi &ndash; ”Jättiläinen” (Pyhimys)
* Vuoden tulokas &ndash; Vesta

; Oscar-palkinnot
* Paras musiikki &ndash; *[[Black Panther (elokuva)|Black Panther]]* (säv. Ludwig Göransson)
* Paras laulu &ndash; ”Shallow” (Lady Gaga ja Bradley Cooper, elokuvasta *[[A Star Is Born (vuoden 2018 elokuva)|A Star is Born]]*)
## Lähteet

## Aiheesta muualla
Wayne Selden

**Wayne Anthony Selden jr.** (s. 30. syyskuuta 1994 Roxbury, Massachusetts) on yhdysvaltalainen koripalloilija, pelipaikaltaan heittävä takamies.

## Pelaajaura

Selden pelasi yliopistokoripalloa Kansasin yliopistossa vuosina 2013–2016.

Seldeniä ei varattu NBA:n . Hän aloitti ammattilaisuransa D-liigajoukkue Iowa Energyssä. Maaliskuussa 2017 hän teki kymmenpäiväisen NBA-sopimuksen New Orleans Pelicansin kanssa. Tämän jälkeen hän siirtyi Memphis Grizzliesiin. Hän pelasi myös yhden ottelun Grizzliesin farmijoukkue Memphis Hustlessa.

3. tammikuuta 2019 Selden siirtyi osana pelaajakauppaa Chicago Bullsiin. Hän pelasi Bullsissa odotuksiin nähden erittäin hyvin noin kuukauden ajan, minkä jälkeen hänen heittotarkkuutensa laskivat selvästi.

## Lähteet
* Wayne Selden Stats Basketball-Reference.com 
* Wayne Selden G-League Stats Basketball-Reference.com 
* Wayne Selden College Stats College Basketball at Sports-Reference.com 
* Profiili University of Kansas Athletics 

### Viitteet

## Aiheesta muualla
True Friends

**True Friends** on englantilaisen rock-yhtyeen Bring Me The Horizonin kappale. Se julkaistiin That´s The Spirit albumin kolmantena singlenä 25. elokuuta 2015.

Yhtyeen solisti Oliver Sykes on kertonut kappaleen kertovan epälojaaleisista ystävistä yleisellä tasolla. Hän kuitenkin myöntää, että kappaleen tekemiseen on saatu myös inspiraatiota oman elämänsä kokemuksista.

## Lähteet
Throne

**Throne** on englantilaisen rock-yhtyeen Bring Me the Horizonin kappale. Kappale julkaistiin *That’s The Spirit* -albumin kolmantena singlenä 2015.
Lassi Toriseva

**Lassi Toriseva** (s. 21. tammikuuta 1994) on suomalainen salibandymaalivahti. Toriseva edustaa SC Classicia ja kuuluu Suomen salibandymaajoukkueeseen.
Beninin piirikunnat

**Beninin piirikunnat** (ransk. *communes*) ovat 77 piirikuntaa Beninin 12 departementissa (*départements*). Piirikunnat on jaettu arrondissementteihin (*arrondissements*) ja ne koostuvat kylistä (*villages*), kaupunginosista (*quartiers*), kaupunkilähiöistä (*quartiers de ville*) tai kaupunkialueista (*quartiers urbains*). 

Piirikunnan pääkaupunki on prefektuuri (préfecture), merkitty "**P**".

Ennen vuotta 1999 departementit oli jaettu 84 piiriin, jotka olivat joko kaupunki- tai maaseutupiirejä. Ennen itsenäistymistä 1960 kuusi maakuntaa oli jaettu cercleseihin, kantoneihin, prefektuureihin ja kyliin tai kaupunkeihin.

## [[Alibori]]

# Banikoara
# Gogounou
# Kandi **P**
# Karimama
# Malanville
# Segbana

## [[Atakora]]

# Boukoumbé
# Cobly
# Kérou
# Kouandé
# Matéri
# Natitingou **P**
# Pehonko
# Tanguiéta
# Toucountouna

## [[Atlantique]]

# Abomey-Calavi
# Allada **P**
# Kpomassè
# Ouidah
# Sô-Ava
# Toffo
# Tori-Bossito
# Zè

## [[Borgou]]

# Bembèrèkè
# Kalalé
# N'Dali
# Nikki
# Parakou **P**
# Pèrèrè
# Sinendé
# Tchaourou

## [[Collines]]

# Bantè
# Dassa-Zoumè **P**
# Glazoué
# Ouèssè
# Savalou
# Savé

## [[Donga]]

# Bassila
# Copargo
# Maaseudun Djougou
# Kaupunkien Djougou **P**
# Ouaké

## [[Kouffo]]

# Aplahoué **P**
# Djakotomey
# Klouékanmè
# Lalo
# Toviklin
# Dogbo-Tota

## [[Littoral]]

#Cotonou

## [[Mono (Benin)|Mono]]

# Athiémé
# Bopa
# Comé
# Grand-Popo
# Houéyogbé
# Lokossa **P**

## [[Oueme|Ouémé]]

# Adjarra
# Adjohoun
# Aguégués
# Akpro-Missérété
# Avrankou
# Bonou
# Dangbo
# Porto Novo **P**
# Sèmè-Kpodji

## [[Plateau (Benin)|Plateau]]

# Ifangni
# Adja-Ouèrè
# Kétou
# Pobé **P**
# Sakété

## [[Zou (Benin)|Zou]]

# Abomey **P**
# Agbangnizoun
# Bohicon
# Cové
# Djidja
# Ouinhi
# Za-Kpota
# Zangnanado
# Zogbodomey

## Lähteet
Mola

**Mola** voi tarkoittaa seuraavia:

* Mola mola, möhkäkala
* mola, kunien kutoma koristeellinen tekstiili
* Mola, Muolaan ruotsinkielinen nimi
* mola hydatidosa, rypäleraskaus
* Mola, sukunimenä:
** Emilio Mola (1887–1937), espanjalainen kenraali
** Massimiliano Mola (s. 1971), italialainen haulikkoampuja.
Happy Song

**Happy Song** voi tarkoittaa seuraavia:

* Happy Song, Baby’s Gangin kappale vuodelta 1983
* Happy Song, Bring Me the Horizonin kappale vuodelta 2018
Zhao

**Zhao** on muun muassa seuraavien henkilöiden sukunimi (kiinalaisissa henkilönnimissä on sukunimi ensimmäisenä):

* Guoying Zhao (s. 1977), kiinalainen Suomessa toimiva adaptiivisen konenäön professori
* Zhao Dan (1915–1980), kiinalainen näyttelijä
* Zhao Hongbo (s. 1973), kiinalainen pariluistelija
* Zhao Jianhua (s. 1965), kiinalainen sulkapalloilija 
* Zhao Jie (s. 2002), kiinalainen moukarinheittäjä
* Zhao Kuangyi, *Taizong* (939–997), Kiinan Song-dynastian perustaja ja ensimmäinen keisari, hallitsijana 976–997
* Zhao Leji (s. 1957), kiinalainen poliitikko
* Zhao Lijian (s. 1972), kiinalainen poliitikko ja diplomaatti
* Zhao Qinggang (s. 1985), kiinalainen keihäänheittäjä
* Zhao Rong, *Kang Sheng*, alk. *Zhang Zhongke* (1898–1975), kiinalainen kommunistipoliitikko
* Zhao Shuang (s. 1990), kiinalainen koripalloilija
* Zhao Shuli (1906–1970), kiinalainen kirjailija
* Zhao Ting, *Chloé Zhao* (s. 1982), kiinalais-yhdysvaltalainen elokuvantekijä
* Zhao Tuo, kiinalainen kenraali ja Nanyuen ensimmäinen kuningas
* Zhao Wei (s. 1976), kiinalainen näyttelijä
* Zhao Xintong (s. 1997), kiinalainen snooker-pelaaja
* Zhao Yunlei (s. 1986), kiinalainen sulkapalloilija, olympiavoittaja ja maailmanmestari
* Zhao Zhenkai, *Bei Dao* (s. 1949), kiinalainen runoilija
* Zhao Ziyang (1919–2005), Kiinan pääministeri 1980–1987.
William Wallenius

**Isak William Wallenius** (20. lokakuuta 1860 Laukaa  – 1. tammikuuta 1939 Helsinki) oli juristi, joka toimi muun muassa Joensuun pormestarina ja virkamiehenä, joka kehitti Suomen kalataloutta.

## Henkilöhistoria
William Walleniuksen vanhemmat olivat pappi ja kirjailija Isak Alexis Wallenius ja Augusta Cecilia Lilius. Hänen ensimmäinen puolisonsa vuodesta 1894 oli Elli Kristiina Cederberg (k. 1902) ja toinen vuodesta 1915 Olga Helena Schmidt (k. 1931). Wallenius tuli ylioppilaaksi Kuopion lyseosta 1881 ja suoritti oikeustutkinnon 1887, varatuomarin arvon hän sai 1890. Wallenius toimi virkailijana senaatin talousosastolla 1892–1893, asianajajana 1893–1895, Pohjoismaiden Osakepankin Joensuun konttorin apulaisjohtajana 1895–1905, Joensuun pormestarina 1902–1919, kalastushallituksen asessorina 1919–1924 ja sitten Suomen yksityisvirkailijoiden eläkeyhdistyksen toimitusjohtajana.Hänellä oli useita kalastusasioihin liittyviä luottamus- ja järjestötehtäviä ja hän työskenteli *[[Metsästys ja Kalastus|Metsästys ja Kalastus -lehden]]* kalastusosaston toimittajana 1920-luvulla.

## Julkaisuja
* *Urheilukalastajan käsikirja: lohen, harrin ja siian kalastus*, 1923
* *Suomen yksityisvirkailijain eläkeyhdistys ja sen tarjoamat edut*, 1924
* *Suomen yksityisvirkailijain eläkeyhdistys, sen toimintamuodot ja muutamia esimerkkejä näytteeksi siitä, mitä etuja vakuutus yhdistyksessä voi tuottaa*, 1925
* *Virkailijain eläkevakuutusko vai oman eläkerahaston muodostaminen on liikkeille edullisempi?*, 1925
* *Ehdotus lahnakannan kohottamiseksi vesistöissämme*, 1926
* *Mihin suuntaan on maamme kalastushallintoa kehitettävä?*, 1926
* *Kalanviljelys*, 1936

## Lähteet
Rosenthal

**Rosenthal** voi tarkoittaa seuraavia:

## Yrityksiä
* Rosenthal, saksalainen posliinitehdas

## Henkilöitä

* David Rosenthal (s. 1961), yhdysvaltalainen kosketinsoittaja, musiikkituottaja ja sanoittaja
* Frank Rosenthal (1929–2008), yhdysvaltalainen kasinojohtaja ja urheiluvedonlyöjä
* Jane Rosenthal (s. 1956), yhdysvaltalainen elokuvatuottaja
* Joe Rosenthal (1911–2006), yhdysvaltalainen valokuvaaja
* Jürgen Rosenthal (s. 1949), saksalainen rumpali
* Laurence Rosenthal (s. 1926), yhdysvaltalainen säveltäjä
* Manuel Rosenthal (1904–2003), ranskalainen kapellimestari ja säveltäjä
* Moriz Rosenthal (1862–1946), puolalainen pianisti
* Philip Rosenthal (s. 1960), yhdysvaltalainen televisiokäsikirjoittaja ja tuottaja
* Rick Rosenthal (s. 1949), yhdysvaltalainen elokuvaohjaaja ja -tuottaja
* Ronny Rosenthal (s. 1963), israelilainen jalkapalloilija
* Sidney Rosenthal (1909–1979), yhdysvaltalainen tussikynän keksijä

## Muita merkitksiä

* Rosenthalin oireyhtymä, *hemofilia C*, yksi verenvuototaudin muoto 

## Katso myös

* Rosendahl (myös Rosendal), sukunimi
Happy Song (Bring Me the Horizonin kappale)

**Happy Song** on englantilaisen rock-yhtyeen Bring Me the Horizonin kappale. Kappale julkaistiin *[[That’s the Spirit]]* -albumin ensimmäisenä singlenä 12. heinäkuuta 2015.

Kappale kertoo sarkastisesti siitä, miten käytämme pinnallisia ja mitättömiä asioita ummistaaksemme silmämme oikeilta ongelmilta. Kappaleen lopulla mainitaan laulaen myös albumin nimi, "That's The Spirit".

## Lähteet
Teheranin autonäyttely

**Teheranin autonäyttely** (engl. *Tehran Auto Show*) on Shahr-e-Aftabissä pidettävä jokavuotinen autonäyttely. Näyttely houkuttelee monia suuria autonvalmistajia, luksustuning-yrityksiä ja muita alan yrityksiä, mukaan lukien superautojen valmistajia.

## Lähteet
Elin Waris

**Elin Maria Gustava Waris** (17. maaliskuuta 1875 Helsinki  – 17. huhtikuuta 1958 Helsinki) oli  suomalainen opettaja ja lastentarhaopettajien koulutuksen toteuttaja ja kehittäjä lähes neljän vuosikymmenen ajan.

Elin Wariksen vanhemmat olivat junamies Johan Waris ja Alvina Gustava Nikander. Hän kävi tyttökoulun 1892 ja lastentarhaseminaarin 1899 ja teki opintomatkoja Ruotsiin ja Saksaan. Waris toimi Sörnäisten kansanlastentarhan ja kasvattajaseminaarin opettajana vuodesta 1899 ja Ebeneserkodin johtajana vuodesta 1925 vuoteen 1938. Sitä ennen hän oli ollut vuodesta 1905 Ebeneserkodin yhteydessä toimineen lastentarhaopettajaseminaarin suomenkielisen kurssin vastuuhenkilö. Vaasaan Waris perusti lastentarhan 1900–1901. Hän oli useiden lastentarhaopettajien yhdistysten kunniajäsen ja tuki Suomen Lähetysseuran toimintaa eri tavoin vuosikymmenten ajan.

## Lähteet
KDM Odin

**KDM Odin** on ollut kolmen Tanskan laivaston aluksen nimenä:

*KDM Odin (1790), linjalaiva
*KDM Odin (1872), monitori
*KDM Odin (A561), maihinnousualus ex-*USS LCU-649*.
KDM Peder Skram

**KDM Peder Skram** on ollut kolmen Tanskan laivaston aluksen nimenä:

*KDM Peder Skram (1864), panssarifregatti
*KDM Peder Skram (1908), Herluf Trolle -luokan rannikkopanssarilaiva
*KDM Peder Skram (F352), Peder Skram -luokan fregatti.
Sodankylä (kappale)

**Sodankylä** on Maj Karman kappale ja toinen virallinen single yhtyeen vuoden 2004 studioalbumilta *[[Sodankylä (albumi)|Sodankylä]]*. Se julkaistiin 19. tammikuuta 2005, ja se nousi Suomen virallisen listan sijalle 11.

## Kappaleet
# 
# 

## Lähteet
Sarvia ja hampaita

**Sarvia ja hampaita** on Maj Karman kappale ja kolmas virallinen single yhtyeen vuoden 2004 studioalbumilta *[[Sodankylä (albumi)|Sodankylä]]*. Se julkaistiin 15. kesäkuuta 2005.

## Kappaleet
# 
# 
# 

## Lähteet
Viljami (vuoden 2014 sarja)

**Viljami** (engl. Dimitri) on vuoden 2014 lastenohjelma-animaatio.

## Jaksot

### 1. tuotantokausi

1. Värikäs kohtaaminen 
2. Balafoni 
3. Kimbun salaisuus 
4. Maailman nopein Habibi 
5. Kaunein tähti 
6. Viljami pelkää vettä 
7. Laulava puu 
8. Laulutunti 
9. Ubuyun hirviö 
10. Hellimiskilpailu 
11. Tuulen matkassa 
12. Perhosvaikutus 
13. Kuin kala vedessä 
14. Maapähkinäkokoelma 
15. Loistava baobab 
16. Kärpänen 
17. Leijona laatikossa 
18. Makeban kärsä 
19. Timi vartioi 
20. Loisnokkeli Kuoku 
21. Krokotiilin kyyneleitä 
22. Latyrin aarre 
23. Afrikkalainen sananlasku 
24. Veden vartija 
25. Murkinakilpa 
26. Viljami ei pelkää pimeää 

## Suomenkieliset äänet
Tuotanto: Dubberman

* Christian Ruotanen
* Waltteri Helisalo
* Onni Aflatuni
* Tommi Bäckman
* Hanna Gibson
* Ville Kiljunen
Funk (täsmennyssivu)

**[[Funk]]** on afroamerikkalaisen musiikin tyyli. Se voi tarkoittaa myös seuraavia:

## Henkilöt

* Kazimierz Funk (1884&ndash;1967), puolalainen biokemisti
* Paul E. Funk, yhdysvaltalainen kenraali
* Walther Funk (1890&ndash;1960), saksalainen poliitikko

## Paikat

* Funkin jäätikkö, Grahaminmaassa Antarktiksella sijaitseva jäätikkö
* Funk Island, saari lähellä Newfoundlandia Kanadassa

## Muut
* Kambodžan kansallinen yhtenäisyysrintama (, FUNK), kambodžalainen vastarintajärjestö
* Funktaide, yhdysvaltalainen taidesuuntaus
* Funk, saksalainen online-mediapalvelu

## Katso myös

* Funck
Bella Block

**Bella Block** on saksalainen rikossarja, jota tuotettiin vuodesta 1994 alkaen 38 elokuvanpituista jaksoa. Viimeinen jakso tehtiin vuonna 2018. Sarjan ensimmäinen jakso *Die Kommissarin* sai ensi-iltansa Saksassa 26. maaliskuuta 1994. Suomessa sarjaa esitti viimeksi Yle Teema vuonna 2012 ja TV2:lla 2011.

## Juoni
Bella Block perustuu Doris Gercken romaaneihin. Bella Block on kokenut ylikomisario, joka suhtautuu työhönsä omistautuneesti, välillä jopa perhe-elämän kustannuksella. Bella Blockin tutkimat rikostapaukset ovat välillä moraalisesti haastavia. Rikosetsivä Bella Blockia esittää Hannelore Hoger, joka on tunnettu tv-persoona Saksassa. Sarjassa hänen elämänkumppaninsa on Simon Abendrothi (Rudolf Kowalski), joka tuttu myös Stolberg-sarjasta.

## Pääosissa
Hannelore Hoger on Saksan tunnetuimpia tv-kasvoja, ja on näytellyt kaikissa jaksoissa karismaattista poliisia.

* Hannelore Hoger: Bella Block, 38 jaksoa, vuosina 1994-2018  ylikomisario
* Hansjürgen Hürrig: Klaus Dieter Mehlhorn, 25 jaksoa, vuosina 1999-2018  syyttäjä (1999–2018)
* Rudolf Kowalski: Simon Abendroth, 25 jaksoa, vuosina 1998-2018  (1998–2011, 2018)
* Devid Striesow: Jan Martensen, 16 jaksoa, vuosina 2005-2018  rikosylikomisario (2005–2013, 2018)
* Bettina Hauenschild: Anke Ritter, 9 jaksoa, vuosina 2000-2004 (2000–2005)
* Pit-Arne Pietz: Hans Teichert, 10 jaksoa,vuosina 1999-2004 (1999–2005)

## Huomionosoitukset
Sarja on voittanut useita palkinto pääosin Saksassa. Sarja on ollut ehdolla eri kategorioissa 25 kertaa ja voittanut palkinnon 21 kertaa vuosina 2015-1994 välillä.

Palkintoja on tullut esimerkiksi

* TeleStar voittaja 1994 parhaasta ohjauksesta
* RTL Golden Lion Awards 1996 parhaasta pääosasta (Hannelore Hoger)
* Golden Camera voitto 1998 parhaasta naisrikostutkijan roolista
* German Television Awards 1999 parhaasta musiikista

## Lähteet

## Aiheesta muualla
* 
* Bella Block ZDF-sivustolla
Tainijoki

**Tainijoki** on Simossa sijaitseva kylä. Sen lävitse kulkee Tainijoki. Kylällä toimi aiemmin Tainijoen kansakoulu.

## Lähteet
Tarzana

**Tarzana** on Los Angelesin kaupunginosa Yhdysvaltain osavaltiossa Kaliforniassa. Postinumeroalueella Tarzana, CA 91356 on 29&nbsp;503 asukasta (1. heinäkuuta 2018).

Tarzana sijaitsee San Fernando Valleyn alueella. Se sai nimensä kun kirjailija Edgar Rice Burroughs osti *[[Los Angeles Times]]in* kustantajan Harrison Gray Otisin perikunnalta 540 eekkeriä maata alueelta vuonna 1919 ja nimesi tilansa Tarzanaksi luomansa Tarzan-kirjallisuushahmon mukaan.

## Lähteet

## Aiheesta muualla

* Tarzana Neighborhood Council
Ryan Arcidiacono

**Ryan Curran Arcidiacono** (s. 26. maaliskuuta 1994 Langhorne, Pennsylvania) on yhdysvaltalais-italialainen koripalloilija, pelipaikaltaan pelintekijä.

## Pelaajaura

Arcidiacono pelasi yliopistokoripalloa Villanovan yliopistossa vuosina 2012–2016. Kolmannella kaudellaan 2014–2015 hänet valittiin Big East -konferenssin vuoden pelaajaksi yhdessä Kris Dunnin kanssa. Arcidiaconon yliopistoura päättyi vuonna 2016 NCAA-mestaruuteen, ja Associated Press valitsi hänet lopputurnauksen arvokkaimmaksi pelaajaksi.

Yliopistomenestyksestä huolimatta Arcidiaconoa ei varattu NBA:n . Hän aloitti ammattilaisuransa D-liigajoukkue Austin Spursissa. Elokuussa 2017 hän teki Chicago Bullsin kanssa kaksisuuntaisen sopimuksen, jolla hän pelasi kaudella 2017–2018 sekä Bullsin NBA-joukkueessa että kehityssarjan farmijoukkue Windy City Bullsissa. Heinäkuussa 2018 Bulls teki Arcidiaconon kanssa uuden sopimuksen.

Arcidiacono oli mukana Yhdysvaltain nuorisomaajoukkuetoiminnassa. Italialaisjuurisena hän edusti Italian miesten maajoukkuetta 17 ottelussa vuosina 2014–2015.

## Lähteet
* Ryan Arcidiacono Stats Basketball-Reference.com 
* Ryan Arcidiacono G-League Stats Basketball-Reference.com 
* Ryan Arcidiacono College Stats College Basketball at Sports-Reference.com 
* Profiili Villanova University Athletics 
* Maajoukkueprofiili Italian koripalloliitto 

### Viitteet

## Aiheesta muualla
Tuntematon mestari

**Tuntematon mestari** on vuonna 2019 ensi-iltansa saanut suomalainen draamaelokuva, jonka on ohjannut Klaus Härö. Sen on käsikirjoittanut Anna Heinämaa, ja sen pääosissa ovat Heikki Nousiainen, Pirjo Lonka ja Amos Brotherus. Elokuva kertoo ikääntyvästä taidekauppiaasta Olavi Launiosta (Nousiainen), joka suunnittelee eläkkeelle jäämistä.

*Tuntematon mestari* sai maailmanensi-iltansa Toronton elokuvajuhlilla 8. syyskuuta 2018. Teatteriensi-illan se sai Suomessa 4. tammikuuta 2019.

## Rooleissa

## Lähteet
Suoliluu-sääriside

**Suoliluu-sääriside** () on reidessä kulkeva peitinkalvon paksunnos, joka kulkee suoliluusta sääriluun ylälateraalisivulle. Se kulkee reiden lateraalisella puolelle reisiluun nivelnastan yli ja kiinnittyy sääriluun Gerdyn kyhmyyn. Pieni osa siitä kiinnittyy myös reisiluun lateraaliseen nivelnastaan, ja tämä kiinnityskohta voi kipeytyä eritoten juoksijoilla.

Suoliluu-sääriside myös lähettää pidäkesiteitä polvilumpioon ja siten osaltaan sivusuuntaisesti tukevoittaa polvea jalan koukistuessa ja ojentuessa.

Side on niin vahva, että siihen voi kiinnittyä lihaksia. Siihen kiinnittyy leveän peitinkalvon jännittäjälihas ja osittain iso pakaralihas.

## Lähteet
Augusta Ohlsson

**Augusta Sofia Ohlsson** (o.s. **Tilander**; 1. huhtikuuta 1882 Nurmijärvi &#x2013; 6. helmikuuta 1967 Helsinki) oli suomalainen yritysjohtaja, joka toimi Oy Carl Knief Ab:n toimitusjohtajana. Ohlsson sai kauppaneuvoksen arvonimen vuonna 1955.

## Yritysjohtajana
Oy Carl Knief Ab:n historia alkoi Ludvig Kniefin vuonna 1862 Helsinkiin perustamasta makkaratehtaasta. Ludvigin poika Carl Knief sai isänsä kuoleman jälkeen vuonna 1885 yhtiön haltuunsa, ja siirsi tehtaan uusiin tiloihin Helsingin Tehtaankadulle. Vuonna 1913 Carl Knief myi tehtaan yhtiössä työskennelleelle nuorelle parille: suolamestarina toimineelle ruotsalaiselle Carl Ohlssonille ja hänen kihlatulleen Augusta Ohlssonille, joka oli ollut vuodesta 1901 myyjänä ja myöhemmin myymälänhoitajana yhtiön myymälässä. Heidän lisäkseen osaomistajaksi tuli Carl Kniefin serkku Oscar Müller. Pian yrityskaupan jälkeen Knief kuoli. Makkaratehdas ja yrityksen lihatuotteiden myyntiliikkeet jatkoivat omistajanvaihdoksesta huolimatta toimintaansa keskeytyksettä. Müller luopui osuudestaan vuonna 1919, joten yhtiö jäi Ohlssonien omistukseen.

Carl Ohlson kuoli vuonna 1928, jonka myötä Augusta Ohlssonista tuli yhtiön ainoa omistaja ja samalla toimitusjohtaja. Yhtiö laajeni Ohlssonin johdolla merkittävästi. Uusi tehdas rakennutettiin Eiraan vuonna 1930 ja yritys muutettiin toiminimestä osakeyhtiöksi vuonna 1951. Vuonna 1954 yhtiön liikevaihto oli 500 miljoonaa markkaa ja työntekijöitä yrityksessä oli yli sata. Yritystoiminnan ohella Ohlsson oli aktiivinen yhdistystoimija. Hän oli perustamassa Helsingin yrittäjänaisten yhdistystä ja toimi sen hallituksessa. Lisäksi hän toimi Lihateollisuusyhdistyksessä, Helsingin Lihakauppiasyhdistyksessä sekä Liike- ja Virkanaisten liitossa, joista jälkimmäinen valitsi hänet vuoden naiseksi vuonna 1957.

Ohlssonin kuoltua vuonna 1967 Oy Carl Knief Ab jatkoi toimintaansa ja yhtiön toimitusjohtajaksi tuli Kerppo Kankaanranta. Vuoteen 1971 mennessä yritystoiminta oli käynyt selvästi pienimuotoisemmaksi vuotuisen liikevaihdon ollessa reilut kahdeksan miljoonaa markkaa. Yritys päätyi konkurssiin vuonna 1978.

## Lähteet
John Russell (täsmennyssivu)

**John Russell** -nimisiä henkilöitä ovat:

* John Russell (1792–1878), englantilainen poliitikko ja Yhdistyneen kuningaskunnan pääministeri 1846–1852 ja 1865–1866
* John Russell (1921&ndash;1991), yhdysvaltalainen näyttelijä
* John Russell (1745&ndash;1806), brittiläinen taidemaalari
* John Russell (1858&ndash;1930), australialainen taidemaalari
* John Russell (1935–2019), brittiläinen kilpasoutaja ja olympiamitalisti
* John Henry Russell, Jr. (1872&ndash;1947), yhdysvaltalainen merijalkaväen kenraali 
* John Joyce Russell (1897–1993), yhdysvaltalainen roomalaiskatolinen piispa
* John Scott Russell (1808–1882), skotlantilainen insinööri ja laivanrakentaja
* John William Russell (1920–2020), yhdysvaltalainen eversti, esteratsastaja ja olympiamitalisti
Arvi Wartiovaara

**Arvi Kustaa Aleksanteri Wartiovaara**, vuoteen 1906 **Weckman** (11. syyskuuta 1880 Anjala  – 4. huhtikuuta 1952 Helsinki) oli silmälääkäri ja useiden laulukuorojen johtaja.

Arvi Wartiovaaran vanhemmat olivat lääninrovasti William Weckman (myöh. Wartiovaara) ja Mirjam Salome Colliander ja puoliso vuodesta 1907 Tyra Charlotta Herlin. Wartiovaara tuli ylioppilaaksi Joensuun lyseosta 1899 ja valmistui lääketieteen lisensiaatiksi 1809, erikoistuen silmälääkäriksi. Toimittuaan ensin Helsingin yleisessä sairaalassa Wartiovaara ryhtyi yksityiseksi silmälääkäriksi vuonna 1910. Wartiovaara toimi muun muassa Ylioppilaskunnan Laulajien, Laulumiesten ja YO sekakuoron johtajana sekä Kuoroliiton ja Kansallis-Kuoron johtajana. Hän oli myös Suomen Uimaliiton puheenjohtaja 1918–1928. Wartiovaara oli yksi Suomen Silmälääkäriyhdistyksen perustajista. 

Arvi Wartiovaaran poika oli Talvisodassa kaatunut pistooliampuja Tapio Vartiovaara. Wartiovaaran sisaruksia olivat metsänhoitaja, kirjailija Eino R. Wartiovaara, virkamies ja ministeri Jonathan Wartiovaara, säveltäjä Lyyli Wartiovaara-Kallioniemi, arkkitehti Otto Väinö Vartiovaara ja jääkärieversti Teuvo Wartiovaara.

## Lähteet
Kampavasarahai

**Kampavasarahai** (*Sphyrna lewini*) on vasarahaiden heimoon kuuluva rustokalalaji. Sitä esiintyy kaikilla lauhkeilla ja trooppisilla merialueilla.

## Ulkonäkö ja koko
Kampavasarahai on tyypillinen vasarahai, sillä sen pää on vasaranmuotoinen. Kampavasarahain pään rakenteen keskellä on selkeä lovi, mikä erottaa sen muista vasarahaista. Lajin vartalo on sukkulamainen. Sen ensimmäinen selkäevä on suuri, mutta takimmainen selkäevä ja vatsaevät pieniä.

Suurimmillaan kampavasarahai voi saavuttaa noin 4,3 metrin pituuden ja 152 kilogramman painon.

## Levinneisyys
Kampavasarahaita tavataan ympäri maapalloa lauhkeissa ja trooppisissa rantavesissä. Atlantin länsiosissa kampavasarahai elää New Jerseystä Uruguayyn ulottuvalla alueella, myös Meksikonlahdella ja Karibianmerellä. Itäisellä Atlantilla sitä esiintyy todennäköisesti Afrikan koko rannikolla ja myös Välimerellä ja Azorien ympäristössä.

Intian valtameressä kampavasarahaita on havaittu Etelä-Afrikasta, Malediiveilta ja Punaiseltamereltä Myanmariin ulottuvalta rantavyöhykkeeltä. Läntisellä Tyynellämerellä lajia tavataan Thaimaasta Japaniin, Filippiineille ja Australiaan. Itäisellä Tyynellämerellä elinalue ulottuu Kalifornian eteläosista mahdollisesti Perun pohjoisosiin. Se elää myös Havaijilla ja Tahitilla.

Kansainvälinen luonnonsuojeluliitto luokittelee kampavasarahain äärimmäisen uhanalaiseksi. Sen yksilömäärän arvioitiin vuonna 2019 pienentyneen vuoden 1940 jälkeen yli 80 prosentilla, ja lisäksi sen arvostettuja eviä kohtaan on lisääntynyttä kiinnostusta. Lajin kalastusta ei juurikaan säädellä.

## Lähteet
Mary Richmond

**Mary Ellen Richmond** (5. elokuuta 1861 Belleville, Illinois &#x2013; 12. syyskuuta 1928 New York, New York) oli yhdysvaltalainen sosiaalityöntekijä ja sosiaalityön pioneeri. Häntä pidetään yhtenä ensimmäisistä ammattimaisen sosiaalityön kehittäjistä, joka loi teoksillaan perustaa sosiaalityön vakiintumiselle itsenäiseksi tieteenalaksi. Richmond kehitti erityisesti tapauskohtaisen sosiaalityön () teoriaa ja käytäntöjä.

Richmond työskenteli vuodesta 1889 lähtien Baltimoressa Charity Organization Society (COS) -järjestössä. COS kehitti erityisesti Yhdysvalloissa merkittävällä tavalla ammattimaista ja koulutukseen perustuvaa sosiaalityötä, jonka kautta sosiaalisiin ongelmiin puuttuminen oli selvästi hyväntekeväisyyteen perustuvaa auttamista vaikuttavampaa ja järjestelmällisempää.

## Lähteet
David Bernhardt (virkamies)

**David Bernhardt** (s. 1969) on yhdysvaltalainen juristi, lobbaaja ja virkamies, joka toimi Yhdysvaltain sisäministerinä 11. huhtikuuta 2019 – 20. tammikuuta 2021.

Bernhardt aloitti uransa republikaanikansanedustaja Scott McInnisin avustajana. Sen jälkeen hän siirtyi lobbausyhtiöön. Hän työskenteli jonkun aikaa sisäministeriössä George W. Bushin kaudella, mutta palasi lobbauksen pariin.

Bernhardt on lakimiehen urallaan edustanut muun muassa öljy-yhtiöitä ja maatalousalan yrityksiä. Siksi hänen nimittämisensä sisäministeriön apulaisvaltiosihteeriksi eli varaministeriksi vuonna 2017 herätti epäilyitä mahdollisista jääviyskysymyksistä.

Sisäministeri Ryan Zinken erottua joulukuussa 2018 Bernhardt nousi virkaatekeväksi sisäministeriksi. Hänen nimitetyksensä vakinaistettiin 11. huhtikuuta 2019.

## Lähteet

## Aiheesta muualla
Andrew Wheeler

**Andrew Wheeler** (s. 1964) on yhdysvaltalainen juristi ja virkamies. Hänet nimitettiin Yhdysvaltain ympäristönsuojeluviraston apulaisjohtajaksi 12. huhtikuuta 2018 ja viraston virkaatekeväksi johtajaksi 5. heinäkuuta 2018, kun hänen edeltäjänsä Scott Pruitt erosi skandaalien varjostamana. Saman vuoden lokakuussa presidentti Donald Trump nimitti Wheelerin ehdokkaakseen viran pysyväksi hoitajaksi. Senaatti vahvisti Wheelerin nimityksen 28. helmikuuta 2019. Ennen ympäristönsuojeluvirastoa Wheeler on toiminut kivihiiliteollisuuden lobbaajana.

## Lähteet
Francisco Nagasakilainen

**Pyhä Francisco Nagasakilainen** (myös **Miyakolainen** tai **Miakolainen**; ; 1548 Miyako, Japani – 5. helmikuuta 1597 Tateyama,  Nishizaka, Nagasaki, Japani) oli japanilainen lääkäri, aikuiskäännynnäinen katolisuuteen, fransiskaanitertiaari, katekeetta, saarnaaja ja yksi Nagasakin ristiinnaulituista marttyyreista. Paavi Urbanus VIII julisti hänet autuaaksi 14. syyskuuta 1627, autuas paavi Pius IX julisti hänet pyhimykseksi 8. kesäkuuta 1862 ja hänen muistopäiväänsä vietetään 6. helmikuuta.

## Lähteet
Reaktiivisuudella hallittu puristussytytys

**Reaktiivisuudella hallittu puristussytytys** (englanniksi *Reactivity Controlled Compression Ignition*, lyhyemmin **RCCI**) on polttomoottorin prosessi, jossa hyödynnetään kahta eri polttoainetta, joista ensimmäinen on matalan reaktiivisuuden polttoaine kuten ottomoottorissa käytetty bensiini ja toinen on korkean reaktiivisuuden polttoaine kuten dieselmoottorissa käytetty dieselöljy. Rakenteeltaan RCCI-moottori muistuttaa dieselmoottoria, mutta sylinterien sisäisten dieselpolttoaineen suuttimien lisäksi sylinterien imukanavissa on matalapainesuuttimet.

Matalapainesuuttimilla muodostetaan bensiinistä ja imuilmasta tasainen laiha polttoaineseos, joka ei syty pelkästä puristuksesta tai syttymisviive on hyvin pitkä. Sylinterin sisäisellä korkeapainesuuttimella muodostetaan puristustahdin aikana vähän ennen männän yläkuolokohtaa suuttimen lähelle dieselpolttoaineella rikkaamman seoksen alue, jonka reaktiivisuutta bensiini vähentää. Lopuksi männän noustua yläkuolokohtaan seos sytytetään ruiskuttamalla sylinteriin dieselpolttoainetta, jolloin viimeksi sylinteriin ruiskutettu polttoaine syttyy puristuksella ja vuorostaan sytyttää muun polttoaineseoksen palotilassa.

RCCI-moottorin etuja ovat korkea hyötysuhde, vähäiset hiukkaspäästöt ja typen oksidien päästöt. RCCI-moottorin haitaksi on laskettu se että ajoneuvoon, jossa käytetään RCCI-moottoria, täytyy tankata kahta erilaista polttoainetta.

## Katso myös
* Kipinällä hallittu puristussytytys
* Osittain esiseostettu poltto

## Lähteet
* 
* 
* 
* 
* 
*
Vuoden I perustuslaki

**Vuoden I perustuslaki** (myös **vuoripuolueen perustuslaki**) oli Ranskan ensimmäiselle tasavallalle vuonna 1793 säädetty perustuslaki, joka ei koskaan astunut voimaan. Lain nimi viittaa Ranskan vallankumouskalenteriin, jossa ajanlasku aloitettiin uudelleen tasavallan perustamisesta.

Ensimmäinen Ranskan vallankumouksen jälkeen säädetty perustuslaki, vuoden 1791 perustuslaki, oli päätetty hylätä jo elokuussa 1792 monarkian kumoamisen yhteydessä. Syyskuussa 1792 työnsä aloittanut kansalliskonventti oli tarkoitettu uudeksi perustuslakia säätäväksi kansalliskokoukseksi. Se asetti lokakuussa 1792 Nicolas de Condorcet’n johtaman perustuslakikomitean, joka sai työnsä valmiiksi helmikuuhun 1793 mennessä, mutta tämä girondistien johdolla laadittu esitys hylättiin. Kun girondistit oli erotettu konventista kesäkuun 1793 alussa, vuoripuolueen edustajat asettivat uuden komitean, jota johti Marie-Jean Hérault de Séchelles ja johon kuuluivat muun muassa Georges Couthon ja Louis Antoine de Saint-Just. Tämä komitea sai esityksensä valmiiksi pikavauhtia 10. kesäkuuta mennessä ja se hyväksyttiin konventissa 24. kesäkuuta. Sen jälkeen se annettiin vielä paikallisten edustajakokousten vahvistettavaksi. Perustuslain oli tarkoitus astua voimaan vallankumoussodan päätyttyä. Lakiteksti suljettiin juhlallisesti setripuiseen arkkuun konventin istuntosaliin.

Vuoden I perustuslain mukaan lakiasäätävä kansalliskokous valittaisiin vuosittain. Äänioikeutettuja olisivat kaikki vähintään 21-vuotiaat miehet. Toimeenpanovaltaa edustaisi kansalliskokouksen valitsema 24-jäseninen toimeenpaneva neuvosto. Myös kansanäänestysten mahdollisuus mainittiin. Vuoden 1789 ihmis- ja kansalaisoikeuksien julistuksessa mainittuihin oikeuksiin oli liitetty vielä oikeudet työhön, koulutukseen ja toimeentuloon.

Sodan jatkumisen vuoksi vuoden I perustuslaki ei koskaan tullut voimaan. Kansalliskonventti päätti 10. lokakuuta 1793, että rauhan saavuttamiseen asti olisi voimassa poikkeuksellinen vallankumoushallinto. Terrorin ajan jälkeen vuonna 1795 säädettiin lopulta niin sanottu vuoden III perustuslaki.

## Lähteet
Georges Adéagbo

**Georges Adéagbo** (s. 1942 Cotonou Ranskan Dahomey) on beniniläinen kuvanveistäjä, joka tunnetaan työstään löydettyjen esineiden parissa. Adéagbon kerää aineistoa taiteeseensa kaikkialla, missä hän liikkuu.

Cotonousta kotoisin oleva Adéagbon on opiskellut lakia Abidjanissa ennen muuttoaan Ranskaan jatkamaan opintojaan. Hän palasi Beniniin vuonna 1971 isänsä kuoltua, ja alkoi luoda installaatioita ja ympäristöjä erillään perheestään ja yhteiskunnasta. 1990-luvun alussa hän oli alkanut saada tunnustusta, joka huipentui Venetsian biennaalissa vuonna 1999 myönnetyn kunniapalkinnon vastaanottoon.

## Taide
Adéagbo täydentää installaatioitaan kuvilla ja veistoksilla, jotka hän valmistuttaa antamansa ohjeiden mukaan. Adéagbo on sanonut, että jos hän tekisi itse kaiken installaatioitaan varten, se veisi hänet etäälle varsinaisesta työstään, joka on tarkkailemista, asioiden yhdistämistä ja kirjoittamista. Stephan Köhlerin mukaan Adéagbon teokset tuottavat pettymyksen niille, jotka odottavat taiteilijan alkuperään nojaten eksoottista "toiseuden" kokemusta. Hänen työskentelytapansa puhuttelee ja kutittelee niiden älyä, jotka ovat postkolonialistisen diskurssin herkistämiä- Juuri sitä, mitä monet "afrikkalaiselta taiteilijalta" odottavat, hän ei tee. Sen sijaan hän paljastaa kaipuumme eksoottiseen häivyttäessään esuneiden ”vierauden” liittämällä ne näyttelypaikasta kerättyjen arkipäiväisten esineiden joukkoon.

Georges Adéagbo on kirjoittanut usein omasta, sekä lähimmäistensä ja historiallisten henkilöiden kohtalosta. Osallistuessaan Venetsian biennaaliin vuonna 1999 hän kirjoitti tekstin: "Muistakaa: taivaankappaleet vaikuttavat, mutta eivät määrää - vapaan tahdon avulla ihminen muokkaa oman kohtalonsa."

## Teoksia kokoelmissa
Toyota Municipal Museum of Art, 2000 ja 2004, Museum Ludwig, Köln 2003, Blake Byrne, Los Angeles 1999 (lahjoitettu L. A. MoCAlle keväällä 2005), Galerie Elisabeth Kaufmann, Zürich 2005, Philadelphia Museum of Art 2006, Ulmer Museum 2007, Oslon kansallinen taide- arkkitehtuuri- ja muotoilumuseo, 2009, MAK Wien 2009, MUSAC Leon 2011, Kiasma, Helsinki 2011, GIZ: n Cotonoun aluetoimisto 2012, Cecile Fakhouryn kokoelma, Abidjan 2013, Whitworth Art Gallery, University of Manchester 2013.

## Näyttelyt
Georges Adéagbo on osallistunut yksityis- ja ryhmänäyttelyihin Euroopassa, Pohjois-Amerikassa, Karibialla, Etelä-Amerikassa ja Afrikassa. Hänen instalaationsa *Napoleonin ja Mannerheimin kohtaaminen - Suomen asema eurooppalaisten valtioiden joukossa* (2000/2011) oli esillä Kiasmassa Ars 11 -näyttelyssä Helsingissä vuonna 2011. 

## Lähteet
* Ansioluettelo  National Museum of African Art

### Viitteet

## Aiheesta muualla
* 
* 
* 
*
Vuoden III perustuslaki

**Vuoden III perustuslaki** oli Ranskan ensimmäisen tasavallan perustuslaki vuosina 1795–1799, niin sanottuna direktorion aikana. Lain nimi viittaa Ranskan vallankumouskalenteriin, jossa ajanlasku aloitettiin uudelleen tasavallan perustamisesta.

Syksyllä 1792 perustetulle tasavallalle oli aluksi kesäkuussa 1793 hyväksytty niin sanottu vuoden I perustuslaki, mutta vallankumoussodan jatkumisen vuoksi sen voimaantulo lykkääntyi eikä lopulta toteutunut koskaan. Thermidorin vallankaappauksen jälkeen Pariisin radikaalit sanskulotit vaativat edelleen tämän demokraattisen perustuslain voimaansaattamista, mutta uudet poliittiset johtajat (ns. thermidoriaanit) pelkäsivät sen mahdollistavan jakobiinien valtaanpaluun. Uutta perustuslakia valmistelemaan asetettiin 3. huhtikuuta 1795 komitea, johon kuuluivat muun muassa La Révellière-Lépeaux, Daunou, Louvet de Couvrai, Thibaudeau ja Lanjuinais. Kansalliskonventti hyväksyi perustuslain 22. elokuuta, se hyväksyttiin kansanäänestyksessä 6. syyskuuta ja ilmoitettiin voimaanastuneeksi 23. syyskuuta 1795.

Vuoden III perustuslaki muistutti vuoden 1791 perustuslakia, mutta sisälsi enemmän konservatiivisuutta suosivia varmistuksia, poikkeuksena kuninkaan puuttuminen. Parlamentti muutettiin kaksikamariseksi: alempana kamarina olisi 500-jäseninen viidensadan neuvosto ja ylempänä kamarina 250-jäseninen vanhojen neuvosto, jonka edustajien oli oltava vähintään 40-vuotiaita. Edustajaehdokkaiden oli täytettävä melko korkea varallisuusehto. Toimeenpanovallan ylimpänä elimenä oli viisihenkinen direktorio, jonka jäsenet vanhojen neuvosto valitsi viidensadan neuvoston laatimalta ehdokaslistalta. Parlamentin paikoista täytettiin vuosittaisissa vaaleissa aina kolmasosa kerrallaan.

Vuoden III perustuslaki ehti olla voimassa neljä vuotta. Marraskuussa 1799 brumairekuun 18. päivän kaappauksella valtaan noussut kenraali Napoleon Bonaparte esitteli 13. joulukuuta 1799 uuden perustuslain (vuoden VIII perustuslaki).

## Lähteet